
Kasutusloa andmine (A.Daumani tn 2)

1. ASJAOLUD JA MENETLUSE KÄIK
04.09.2020 ehitisregistri keskkonda laekus läbivaatamiseks A.Daumani tn 2 rajatud „Neste“ automaattankla kompleksile kasutusloa taotlus nr 2011371/17163.  A.Daumani tn 2 „Neste“ automaattankla kompleks koosneb automaattanklast (ehitisregistri kood 220845667), kaubanduslik teabetulbist (ehitisregistri kood 220845670), tankla hoolekilbist (ehitisregistri kood 220845668), tankla platsist ja tanklakompleksi teenindamiseks vajalikest maa-alustest tehnorajatistest (tanklamahutid, elektrivarustuse liinid, sademevee kanalisatsioon). Taotlusele on lisatud ehitusprojekt „15179_PP_v05_Daumani-2-Neste“, projekteerimisbüroo K-Projekt AS, ning määruste ja seadustega määratud  teostusdokumentatsioon (s.h. elektripaigaldise kasutuselevõtule eelnev audit, surveseadme kasutusele võtule eelnev audit, teostusjoonised, ehitustööde päevikud, kaetud tööde aktid, kasutus- ja hooldusjuhendid, kasutatud materjalide sertifikaadid ja vastavusdeklaratsioonid).

Teostatud ehitustööd vastavad 05.03.2020 antud ehitusloale nr 2012271/06073 ja ehitusloa menetluse raames kooskõlastatud ehitusprojektile. Ehitusprojektiga oli ettenähtud A. Daumani tn 2 (51104:001:0098) kinnistule Neste automaattankla ja A. Daumani tn 2 krundi sõiduala, sademevee kanalisatsiooni, elektrivarustuse ja tänavavalgustuse rajamist.

07.09.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/15519, menetluse nr 227974 ning eelnõu suunatud Narva Linnavalitsuse Arhitektuuri- ja Linnaplaneerimise Ameti spetsialistidele, Narva Linnavalitsuse Linnamajandusameti spetsialistidele, Päästeameti Ida päästekeskusele, VKG Elektrivõrgud OÜ-le, Narva Soojusvõrk AS-le kooskõlastamiseks.

Kõik kaasatud isikud hindasid A.Daumani tn 2 territooriumil teostatud ehitustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Töövõtja ja tellija on allkirjastanud teostatud tööde üleandmise-vastuvõtmise akti.

Kasutusloa menetlus toimus ehitisregistri elektroonilises keskkonnas. 22.09.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt A.Daumani tn 2 kinnistul rajatud automaattankla kompleksile kasutusloa andmisest keeldumise põhjused puuduvad ning võib anda kasutusloa.

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada A.Daumani tn 2 territooriumil „Neste“ automaattankla kompleksile kasutusluba. 

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

